Pučko otvoreno učilište Ogulin

TRIBINA 1100 GODINA OD KRALJA TOMISLAVA: POVIJEST, SIMBOLIKA, SJEĆANJE
2025-11-19 18:00 (Europe/Zagreb)
Pučko otvoreno učilište Ogulin od 19. do 28. studenoga provest će Program obilježavanja 1100 godina Hrvatskog Kraljevstva, kojim se želi podsjetiti na iznimno važnu obljetnicu hrvatske povijesti i potaknuti razumijevanje razvoja hrvatske državnosti kroz povijesna razdoblja. U sklopu programa posebno se ističe tribina koja će se održati 9. studenoga u 18 sati pod nazivom „1100 godina od kralja Tomislava: Povijest, simbolika, sjećanje“. Na ovom stručnom predavanju govorit će ugledni povjesničari dr. sc. Mario Jareb, dr. sc. Davor Pauković i dr. sc. Trpimir Vedriš, koji će publiku provesti kroz povijesne okolnosti vremena kralja Tomislava, suvremene znanstvene interpretacije njegova vladanja te simboličko značenje koje je njegova pojava imala i još uvijek ima za hrvatski nacionalni identitet. Kroz ovaj će se sadržaj otvoriti i pitanja kako se sjećanje na prvog hrvatskog kralja oblikovalo u različitim razdobljima te na koje načine ono utječe na naše današnje razumijevanje povijesti, tradicije i državnosti. Program obilježavanja, namijenjen široj javnosti, poziva sve zainteresirane da sudjeluju i svojim dolaskom doprinesu promicanju znanja o hrvatskoj povijesti i baštini, a ulaz na tribinu je slobodan za sve posjetitelje.

FILM KRALJ TOMISLAV
2025-11-20 10:00, 2025-11-20 12:00, 2025-11-20 18:00
filmska projekcija za škole Kralj Tomislav igrano dokumentarni film
Film Kralj Tomislav, u produkciji Večernjeg lista, prvi je igrano-dokumentarni film posvećen prvom hrvatskom kralju, čija je vladavina obavijena legendama. Film uz pomoć najvećih stručnjaka za rani srednji vijek rekonstruira doba kralja Tomislava, otkriva gdje je mogao stolovati, do kud su mogle sezati granice Tomislavove Hrvatske, ali i kakve veze ima Duvanjsko polje s njegovom krunidbom.
Tomislavova krunidba jedna je od šest ključnih scena koja je oživljena, a rekonstruirana je i epska bitka protiv Bugara, crkveni sabor iz 925. godine, ali i i dvoranski rituali na Tomislavovu dvoru, njegova mornarica, kao i svakodnevni život običnih ljudi. Sniman na lokacijama diljem Hrvatske, film donosi nepoznate aspekte njegove vladavine. Režirao ga je Dražen Klarić, glavni urednik Večernjeg lista.
Ulaz je slobodan.

ANDRAGOŠKE KOMPETENCIJE STRUČNIH SURADNIKA POU OGULIN U OBRAZOVANJU ODRASLIH
2025-11-27 16:00
27.11. | 16:00 – 19:00 sati | Edukacija „Andragoške kompetencije stručnih suradnika POU Ogulin u obrazovanju odraslih gost predavač dr.sc. Tihomir Žiljak

KONCERT ZBORA ŽUPE SVETOG KRIŽA OGULIN
2025-11-28 18:00
U sklopu Program obilježavanja 1100 godina Hrvatskog Kraljevstva, Pučko otvoreno učilište Ogulin 28. studenoga u 18 sati organizira i svečani koncert Zbora Župe svetog Križa. Ovaj glazbeni program donosi prigodne skladbe koje svojom ljepotom, duhovnošću i izvedbenom kvalitetom dodatno naglašavaju značaj obilježavanja jedne od najvažnijih godišnjica hrvatske povijesti. Koncert je zamišljen kao završni glazbeni događaj programa te kao trenutak zajedništva, ponosa i kulturnog izražaja. Posjetitelji će imati priliku uživati u izvedbama zbora koji već dugi niz godina njeguje bogatu glazbenu tradiciju, a svojim koncertima oplemenjuje kulturni život Ogulina. Ulaz je slobodan, a svi zainteresirani pozvani su da svojim dolaskom uveličaju ovu svečanu glazbenu večer.

OGULIMPLJANI
2026-05-15 19:00 - 20:00
Već 5 godina Boom teatar provodi projekt “Boom mogućnosti” koji omogućuje dostupnost kulturnih sadržaja za osobe s invaliditetom i djecu i mlade s teškoćama u razvoju. Projekt se provodi u partnerstvu s Udrugom “Radost” i POU Ogulin uz podršku Ministarstva kulture i medija RH. Završna predstava Ogulimpljani će se održati 12.5. s početkom u 19:00 sati u Srebrnoj dvorani POU Ogulin. Ulaz slobodan.

PRIČA KOLO
2026-05-20 08:00 - 17:00
Priča kolo je kulturno-obrazovni projekt koje je Pučko Otvoreno Učilište Ogulin pokrenulo 2020. godine u sklopu 24. Smotre izvornog folklora Karlovačke županije Igra kolo. Projekt je nastao iz potrebe za sustavnim očuvanjem i oživljavanjem usmene narodne tradicije i pripovijedanja kao temelja nematerijalne kulturne baštine Karlovačke županije i šire. Priča kolo označava priču koja ide u krug, koja se prenosi s koljena na koljeno, od usta do uha, iz srca u srce. Dok Igra kolo okuplja izvođače da svojim tijelima, glasovima i pokretom prenesu tradiciju, „Priča kolo“ poziva na pričanje, slušanje i pamćenje, njegujući riječ kao osnovni oblik izražavanja i prenošenja identiteta. Oba naziva čine jedinstvenu cjelinu – kolo koje se igra i kolo koje priča, folklor koji živi i govori, naslijeđe koje ne miruje, već se kreće, raste i prenosi dalje. U početku zamišljen kao prateći program Smotre izvornog folklora Karlovačke županije „Igra kolo“, projekt je vrlo brzo prerastao u samostalan i prepoznatljiv edukacijski i kulturni program. Usmjeren je na poticanje pripovjedačkih vještina, međugeneracijsku razmjenu, interpretaciju zavičajnih predaja te kreativno izražavanje kroz riječ. Prva radionica održana je 2020. godine u suradnji s KUD ”Sv. Juraj” Zagorje Ogulinsko, tematski posvećena legendi o svetom Jurju i zmaju. Od tada se radionice provode kontinuirano, prvenstveno u prostorima POU Ogulin, ali i u suradnji s lokalnim zajednicama, školama, kulturno-umjetničkim društvima i drugim ustanovama. Sudionici projekta kroz radionice usvajaju vještine pripovijedanja, upoznaju se s narodnim pričama, legendama, bajkama i osobnim svjedočanstvima te razvijaju razumijevanje važnosti usmene predaje u kontekstu identiteta i baštine. Projekt pridonosi očuvanju nematerijalne kulturne baštine, potiče kreativnost, međugeneracijski dijalog i aktivno sudjelovanje zajednice. Na temelju višegodišnjeg rada i provedenih radionica, POU Ogulin je 2024. godine izradilo prijedlog standarda zanimanja „pripovjedač“, kojim se prepoznaju i vrednuju znanja, vještine i kompetencije osoba koje se bave čuvanjem i izvođenjem usmene tradicije u kulturnom, obrazovnom i društvenom kontekstu Dana 18. listopada 2024. godine, Ministarstvo rada, mirovinskoga sustava, obitelji i socijalne politike – Uprava za tržište rada i zapošljavanje, KLASA: 104-02/24-01/30, URBROJ: 524-04-02-02/4-24-2, dalo je suglasnost na prijedlog za pokretanje postupka za izradu skupova kompetencija i/ili standarda zanimanja „pripovjedač“ Projekt Priča kolo bio je također sastavni dio Erasmus+ projekta „Jačanje ljudskih kapaciteta za program obrazovanja odraslih – Pripovjedač“, koji je proveden tijekom 2024. godine. Kroz taj projekt djelatnici Učilišta dodatno su stručno osposobljeni za razvoj i provedbu obrazovnih programa temeljenih na usmenoj tradiciji, interpretaciji baštine i cjeloživotnom učenju. Erasmus+ projekt otvorio je prostor i za međunarodnu suradnju, mobilnost i daljnju profesionalizaciju područja. U 2026. godini projekt se nastavlja kroz nove radionice, javne izvedbe i edukativne programe kao i kroz suradnju s Filozofskim fakultetom Sveučilišta u Zagrebu za unaprjeđenje programa. Priča kolo postaje temelj za razvoj programa obrazovanja odraslih u području pripovijedanja, kulturne animacije i interpretacije nematerijalne baštine. Priča kolo nije samo projekt – to je živa platforma koja spaja priče, ljude i vrijeme. Kolo riječi koje ne prestaje igrati zahvaljujući bogatstvu naše baštine. Ove godine Priča kolo održat će se 20. svibnja u Gradu Ozlju u suradnji s Pučkim otvorenim učilištem Katarina Zrinska – Ozalj.

OD PROBE DO POZORNICE - EDUKACIJA ZA VODITELJE KULTURNO UMJETNIČKIH DRUŠTAVA KARLOVAČKE ŽUPANIJE
2026-05-22 17:00 - 21:00
Kulturno-umjetnička društva kao nositelji baštine danas djeluju u uvjetima promijenjenih obrazaca sudjelovanja, što otežava zadržavanje članstva i održavanje konkurentnosti. U tom kontekstu posebno se ističe važnost očuvanja izvornosti kroz uravnotežen odnos plesa, glazbe i drugih izvedbenih elemenata. Istodobno, organizacijski uvjeti i sve veća uloga javne prezentacije i digitalne prisutnosti utječu na percepciju kvalitete. Ovi izazovi mogu se ublažiti sustavnim jačanjem kompetencija kroz kontinuiranu edukaciju i prijenos stručnog znanja i tom kontekstu u okviru 30. Smotre izvornog folklora Karlovačke županije održat će edukacija za voditelje kulturno umjetničkih društava pod nazivom „Od probe do pozornice“ s ciljem razmjene iskustava među voditeljima folklornih društava te otvaranja stručne rasprave o ključnim pitanjima suvremene folklorne prakse. Program obuhvaća više tematskih cjelina koje prate proces od pripreme do javne izvedbe.

Program
17:00 sati | uvod | Dražen Makarun
17:15 do 18:00 sati | Od probe do pozornice – metodologija rada s izvornim skupinama | Ružica Salopek i Željko Kučinić
18:00 do 18:20 sati | Ples nije dovoljan – uloga glazbe i pjevanja u cjelovitoj folklornoj izvedbi | Matija Prigorac
18:20 do 18:35 sati – pauza
18:35 do 18:55 sati – Narodno ruho kao standard i identitet na pozornici | Ružica Salopek
18:55 do 19:10 sati – Važnost vizualnog identiteta i online reputacije | Blanka Poljak Franjković
19:10 do 19:55 sati – Kriteriji vrednovanja i budući smjerovi razvoja
19:55 sati – evaluacija/završetak

Edukacija će se održati 22. svibnja 2026. godine u Srebrnoj dvorani Pučkog otvorenog učilišta Ogulin, Trg Petra Stipetića 1, Ogulin s početkom u 17:00 sati. Sudjelovanje je besplatno za sve sudionike. Prijaviti se možete putem online prijavnice na https://forms.gle/yBLZ5zSt2dZwkiH78 najzad do 21. svibnja 2026. godine. Po završetku sudionicima će biti uručena potvrda o završenoj edukaciji.

REVIJA NARODNIH NOŠNJI KARLOVAČKE ŽUPANIJE
2026-05-24 10:00 - 12:00
Nastavno na zaprimljene prijave za Reviju narodnih nošnji Karlovačke županije koja će se održati u nedjelju, 24. svibnja 2026. godine u sklopu programa 30. Smotre izvornog folklora Karlovačke županije Igra kolo. Na Reviju narodnih nošnji, u sklopu 30. Smotre izvornog folklora Karlovačke županije „Igra kolo 2026.”, prijavila su se sljedeća društva: KUD „Sveti Antun“ Pokupska Dolina, KUD „Izvor“ Rakovica, KUD „Barilović“ Barilović, KUD „Klek“ Ogulin, KUD „Mostanje“ Karlovac, HKUD „Sveti Ante – Herceg Bosna“ Karlovac, KUD „Sveti Antun“ Zadobarje, KUD „Antun Klasinc“ Lasinja, KUD „Stative“ Karlovac, KUD „Sveti Juraj“ Zagorje Ogulinsko, KUD „Sveti Mihovil“ Nikšić, KUD „Turanj“ Karlovac, KUD „Frankopan“ Bosiljevo, KUD „Sveta Ana Vučjak“ Karlovac, KUD „Vinčica“ Belajske Poljice, KUD „Kamanje“ Kamanje, KUD „Paurija“ Dubravci, KUD „Rečica“ Rečica, KUD „Korana“ Slunj, KUD „Vivodina“ Vivodina, KUD „Sveti Juraj“ Draganić. Ukupno je zaprimljena 21 prijava društava u razdoblju od 25. veljače do 15. ožujka 2026. godine. Sva prijavljena društva pravovremeno će zaprimiti od organizatora naputak o provedbi revije. Hvala svima na prijavi! Veselimo se raskoši narodnog ruha u divnom ambijentu Šetališta dr. Franje Tuđmana u Karlovcu.

DAN OTVORENIH VRATA
2026-05-30 08:00 - 17:00
sklopu 30. Smotre izvornog folklora Karlovačke županije „Igra kolo“ predlaže se svim kulturno umjetničkim društvima Karlovačke županije organizacija Dana otvorenih vrata (jednog ili više dana), a u periodu od 30. svibnja do 5. lipnja 2026. godine.
30. i 31. svibnja | 16:00 – 18:00 sati | DANI OTVORENIH VRATA KUD-a “Izvor” Rakovica | lokacija: SPELEON, centar podzemne baštine, Nova Kršlja 47, 47245 Rakovica

5. lipnja | 18:00 – 21:00 sat | DAN OTVORENIH VRATA KUD-a “Sveta Ana – Vučjak” Karlovac | lokacija: Etno kuća Vučjak i prostor KUD-a, Kalvarija 7b, 47000 Karlovac

Pozivamo sve zainteresirane posjetite naše vrijedne čuvare kulturne baštine, provjerite i uvjerite se u što se sve vrijedno i zanimljivo radi unutar društva, zapjevajte, zaplešite s članovima Društva, postanite njihov novi član. Njegujmo i čuvajmo svi zajedno folklornu baštinu i povežimo generacije kroz pjesmu, ples i zajedništvo.

PREDSTAVA A MOGLA SAM BITI GOSPA U KANADI
2026-06-05 19:00 - 21:00
U sklopu programa 30. Smotre izvornog folklora Karlovačke županije „Igra kolo“, KUD “Paurija” Dubravci donosi nam novu autorsku predstavu „A mogla sam biti gospa u Kanadi“ . Predstava je nastala iz želje za očuvanjem lokalnog govora i običaja kroz scenski prikaz svakodnevnog života. Kroz humor, emocije i prepoznatljive životne situacije progovara o ljubavi, odanosti i zajedništvu, vrijednostima koje su duboko utkane u tradiciju našega kraja. KUD „Paurija“ Dubravci jedan je od dugogodišnjih sudionika Festivala kazališnih amatera Karlovačke županije, a predstava „A mogla sam biti gospa u Kanadi“, u režiji Zdravka Kolara, njihova je osma samostalna kazališna produkcija. Predstava će se održati u petak, 5. lipnja s početkom u 19:00 sati u Srebrnoj dvorani POU Ogulin. Ulaz je slobodan.

30. SMOTRA IZVORNOG FOLKLORA KARLOVAČKE ŽUPANIJE IGRA KOLO
2026-06-06 17:30 - 20:00
Manifestacija Igra kolo ima iznimnu kulturnu, edukativnu i identitetsku vrijednost te će 2026. godine s ponosom obilježiti svoje jubilarno trideseto izdanje, ponovno dovodeći u Ogulin najbolje čuvare hrvatskoga folklornog nasljeđa. Kako bismo bogatstvo tradicijske kulture i njezine čuvare približili i u ostalim dijelovima Karlovačke županije, jubilarna Smotra koncipirana je kroz više programskih cjelina koje će se održati na lokacijama diljem županije, a koji zajednički predstavljaju raznolikost folklorne baštine našega prostora. Na temelju Odluka sa 10., 11., 12. i 13. sastanka Organizacijskog odbora Igra kolo donesen je program jubilarne 30. Smotre izvornog folklora Karlovačke županije Igra kolo.
PROGRAM*
6. lipnja
MIMOHOD* | GLAVNI NASTUPI | POU Ogulin
1. KUD “Sveti Juraj”, Zagorje Ogulinsko
2. KUD “Vinčica”, Belajske Poljice
3. KUD “Sveti Fabijan”, Zagradci
4. KUD “Izvor”, Rakovica
5. KUD “Stative”, Karlovac
6. KUD “Žakanje”, Žakanje
7. KUD “Sveti Antun”, Zadobarje
8. KUD “Lađevčani”, Lađevac
9. KUD “Netretić”, Netretić
10. KUD “Vrhovac”, Vrhovac
11. KUD “Lipa” Slavetić
12. FA “Ivan Mažuranić” Karlovac**
13. FA “Matija Gubec”, Kalrlovac**
*Program je podložan izmjenama, a ovismo o uvjetima (vremenske prilike, sudjelovanje sudionika,…). O istima javnost će biti pravovremeno obaviještena.
** U sklopu Igra kola održava se i Smotra koreografiranog folklora Karlovačke županije za 2026. godinu
Neka (Za(Igra kolo!

30. SMOTRA IZVORNOG FOLKLORA KARLOVAČKE ŽUPANIJE IGRA KOLO
2026-06-07 17:30 - 20:00
Manifestacija Igra kolo ima iznimnu kulturnu, edukativnu i identitetsku vrijednost te će 2026. godine s ponosom obilježiti svoje jubilarno trideseto izdanje, ponovno dovodeći u Ogulin najbolje čuvare hrvatskoga folklornog nasljeđa. Kako bismo bogatstvo tradicijske kulture i njezine čuvare približili i u ostalim dijelovima Karlovačke županije, jubilarna Smotra koncipirana je kroz više programskih cjelina koje će se održati na lokacijama diljem županije, a koji zajednički predstavljaju raznolikost folklorne baštine našega prostora. Na temelju Odluka sa 10., 11., 12. i 13. sastanka Organizacijskog odbora Igra kolo donesen je program jubilarne 30. Smotre izvornog folklora Karlovačke županije Igra kolo.

PROGRAM*

7. lipnja
MIMOHOD*| GLAVNI NASTUPI | POU Ogulin
1. KUD “Klek” Ogulin
2. KUD “Mostanje”, Karlovac
3. KUD “Župe Sveti Rok” Skakavac
4. KUD “Vivodina”, Vivodina
5. KUD “Turanj”, Karlovac
6. KUD “Korana”, Slunj
7. KUD “Lipovac”, Generalski Stol
8. KUD “Gacka”, Ličko Lešće
9. KUD “Paurija”, Dubravci
10. KUD “Tounjčica”, Tounj
11. KUD “Kamanje”, Kamanje
12. KUD “Sveti Mihovil”, Nikšić
13. KUD “Sv. Juraj”, Draganić
14. KUD “Sveta Ana Vučjak”, Karlovac
15. KUD “Rečica”, Rečica

*Program je podložan izmjenama, a ovismo o uvjetima (vremenske prilike, sudjelovanje sudionika,…). O istima javnost će biti pravovremeno obaviještena.
** U sklopu Igra kola održava se i Smotra koreografiranog folklora Karlovačke županije za 2026. godinu

Neka (Za(Igra kolo!

NARODNE BAŠTINE KARLOVAČKE ŽUPANIJE
2026-06-19 09:00 - 21:00, 2026-06-20 08:00 - 17:00
Bogata plesna, glazbena i odjevna baština Karlovačke županije bit će u središtu posljednjeg folklornog seminara Hrvatskog sabora kulture u ovogodišnjem obrazovnom ciklusu.Pozivamo voditelje folklornih skupina, glazbene voditelje, članove kulturno-umjetničkih društava i sve zainteresirane za tradicijsku kulturnu baštinu da nam se pridruže u Ogulinu na seminaru „Narodne baštine Karlovačke županije“. 19. i 20. lipnja 2026. Pučko otvoreno učilište Ogulin (Trg Petra Stipetića 1, 47300 Ogulin) Rok za prijave: 17. lipnja 2026.Kroz predavanja, radionice i praktičan rad sudionici će upoznati odabrane plesne, vokalne i instrumentalne primjere s područja Karlovačke županije, kao i posebnosti njezine tradicijske odjeće. Seminar je dio ovogodišnjeg obrazovnog ciklusa posvećenog scenskoj primjeni folklora te je usmjeren na stvaranje i oblikovanje kvalitetnih folklornih programa i njihovu prezentaciju na sceni.Seminar će voditi priznati stručnjaci Dražen Makarun, Josip Forjan i Matija Prigorac, a po završetku programa svi sudionici dobit će potvrdu o sudjelovanju. Prijave i dodatne informacije dostupne su putem linka u prvom komentaru.Očekujemo vas u Ogulinu gdje ćete obogatiti svoje znanje novim primjerima tradicijske baštine i folklorne prakse. Veselimo se vašim prijavama!Seminar se održava u suradnji s Pučko Otvoreno Učilište Ogulin i ZAKUD Karlovačke županije.Za sva dodatna pitanja i informacije slobodno se obratite našoj stručnoj suradnici za plesnu kulturu: Valentina Dačnik ples@hrsk.hr 01 4556 877 / 095 4556 877

II. EUROPSKI SUSRET MLADIH GEOMORFOLOGA
2026-06-25 08:00 - 17:00
U četvrtak, 25. lipnja 2026. godine, Ogulin će ugostiti sudionike II European Young Geomorphologists Meeting (II EYGM), međunarodnog znanstvenog skupa koji okuplja studente diplomskih i doktorskih studija te mlade istraživače iz područja fizičke geografije i geomorfologije iz više europskih zemalja. Skup zajednički organiziraju Hrvatsko geomorfološko društvo, Talijanska udruga za fizičku geografiju i geomorfologiju (AIGeo) te Geomorfološko društvo Slovenije, uz pokroviteljstvo Međunarodne geomorfološke asocijacije (IAG). Organizaciju programa u Hrvatskoj koordinira mladi znanstvenik, dr. sc. Marin Mićunović. Sudionici će svoj trodnevni program započeti upravo u Ogulinu, gdje će kroz stručna predavanja upoznati geološki i geomorfološki okvir Dinarida, a potom obići neke od najznačajnijih prirodnih lokaliteta našega kraja – Đulin ponor, Klek i kanjon Kamačnik. Pozivamo studente, nastavnike, članove udruga, ljubitelje prirode i sve zainteresirane građane na iznimno zanimljiva predavanja te predstavljanja najnovijih istraživanja iz područja geomorfologije, krša i fizičke geografije. Ovo je izvrsna prilika za stjecanje novih znanja, razmjenu iskustava i upoznavanje tema koje oblikuju suvremena istraživanja prirodne baštine i okoliša. Skup će se održati u četvrtak, 25. lipnja od 9:00 sati u Srebrnoj dvorani POU Ogulin. Sudjelovanje je besplatno.

KINO OGULIN Svadba
2026-06-26 20:00 - 22:00, 2026-07-03 20:00
Zemlja: Hrvatska, Srbija
Trajanje: 94 min.
Godina: 2026.
Redatelj: Igor Seregi
Glumci: Dragan Bjelogrlic, Linda Begonja, Rene Bitorajac
Kategorija: komedija

Poznati hrvatski poduzetnik na svoj rođendan saznaje da je pred bankrotom. U ured mu ulazi obitelj s tortom i tamburašima, a u isto vrijeme zove ga kći koja studira u Londonu i uz čestitku mu obznani da je trudna. Otac djeteta je sin srpskog ministra. U stilu punokrvnog balkanskog anti-rom-coma, ispreplićući humor, toplinu i napetost, „Svadba“ prati priču o dvije obitelji čiji odnos stalno pleše između tople obiteljske priče i međunarodnog incidenta.
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN Priča o igračkama 5
2026-06-27 17:00 - 19:00
Žanr: Animirani
1h 42min
Priča o igračkama 5, studija Pixar i Disney, donosi novu, razigranu avanturu u kojoj se omiljene igračke suočavaju s izazovima modernog svijeta. Ovoga puta Buzz, Woody, Jessie i ostatak ekipe susreću se s potpuno novom prijetnjom dječjoj igri — visokotehnološkom pametnom igračkom Lilypad, tabletom u obliku žabe, koja mijenja pravila igre i njihovu misiju čini zahtjevnijom nego ikad. Uz prepoznatljiv humor, toplinu i emocije, Priča o igračkama 5 nudi svjež i duhovit pogled na svijet u kojem se bezvremenska čarolija igre susreće s tehnologijom.
Izvorni naslov: Toy Story 5
Režiser: Andrew Stanton, McKenna Harris
Uloge: sinkronizirano
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN Mandalorian i Grogu
2026-06-27 20:00 - 22:00
Žanr: SF
2h 12min
Mandalorijanac i Grogu kreću u svoju dosad najuzbudljiviju misiju u posve novoj avanturi iz svijeta Ratova zvijezda. Zlo Carstvo je palo, a imperijalni ratni zapovjednici ostali su raspršeni diljem galaksije. Dok mlada Nova Republika nastoji zaštititi sve za što se Pobuna borila, u pomoć poziva legendarnog mandalorijanskog lovca na ucjene Dina Djarina (Pedro Pascal) i njegova mladog učenika Grogua.
Izvorni naslov: The Mandalorian and Grogu
Režiser: Jon Favreau
Uloge: Pedro Pascal, Jeremy Allen White, Sigourney Weaver, Jonathan Coyne
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN MALCI I ČUDOVIŠTA
2026-07-04 17:00
Žanr: Animirani
1h 30min
Netom nakon svjetskog blockbuster uspjeha najsmješnije komedije ljeta 2024., Despicable Me 4, Illumination proširuje svoj radosni animirani svemir novim razularenim poglavljem, s potpuno novim likovima, u najvećoj globalnoj animiranoj franšizi u povijesti: Malci & Čudovišta. Ovo je razularena, smiješna i potpuno istinita priča o tome kako su Malci osvojili Hollywood, postali filmske zvijezde, izgubili sve, pustili čudovišta na svijet i zatim se udružili kako bi pokušali spasiti planet od kaosa koji su upravo stvorili.
Izvorni naslov: Minions and Monsters
Režiser: Pierre Coffin, Patrick Delage
Uloge: Zoey Deutch, Allison Janney, Bobby Moynihan
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN DAN RAZOTKRIVANJA
2026-07-04 20:00
Iznad 12 godina
Žanr: SF
2h 25min
U trenutku kada svijet dobije dokaz o postojanju izvanzemaljskog života, društvo se suočava s nezapamćenim preokretom. Dok vlade pokušavaju kontrolirati informacije, a javnost tone u strah i nevjericu, skupina pojedinaca nalazi se u središtu događaja koji bi mogao zauvijek promijeniti sudbinu čovječanstva. U utrci za istinom, postavlja se ključno pitanje – jesmo li spremni suočiti se s činjenicom da nismo sami?
Izvorni naslov: Disclosure Day
Režiser: Steven Spielberg
Uloge: Emily Blunt, Josh O’Connor, Eve Hewson
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

ŠAH NA TRGU
2026-07-09 16:00 - 21:00, 2026-07-16 16:00 - 21:00
Pučko otvoreno učilište Ogulin u sklopu programa Centar za tehničku kulturu Ogulin poziva vas na Šah na trgu. Tijekom srpnja, četvrtkom od 16:00 do 21:00 sati, na Trgu Petra Stipetića bit će postavljen veliki šah dostupan svim zainteresiranima. Bez obzira jeste li iskusni šahist ili tek upoznajete ovu drevnu igru, navratite i okušajte svoje strateško razmišljanje. Šah spaja generacije, razvija vještine, a za istom pločom uvijek ima mjesta za novu igru. U slučaju nepovoljnih vremenskih uvjeta, aktivnost se neće održati.

KINO OGULIN MRAK FILM 6
2026-07-10 20:00
Iznad 15 godina
Žanr: Komedija
1h 36min
Kultna franšiza vraća se s novim nastavkom u kojem se legendarna ekipa ponovno okuplja kako bi bez zadrške ismijala sve ono što suvremena horor industrija danas smatra nedodirljivim. Punih dvadeset i šest godina nakon što su pobjegli maskiranom ubojici koji je neodoljivo podsjećao na Ghostface, junaci kultne horor-parodije ponovno se nalaze na meti – i ovaj put nijedna horor franšiza nije sigurna. Rebootovi, remakeovi, requelovi, prequelovi, spin-offovi, „pametni“ horori, origin priče i beskrajna „posljednja poglavlja“ koja to nikada nisu – sve dolazi na red u ovoj nemilosrdnoj komičnoj dekonstrukciji suvremene filmske industrije. Ništa nije sveto. Nijedan klišej ne ostaje pošteđen. Svaka granica bit će prijeđena. Braća Wayans vraćaju se kako bi, uz prepoznatljivi humor i potpunu slobodu satire, još jednom uzdrmala pravila igre – i podsjetila da je u hororu jedino strašnije od čudovišta spoznaja da će sve na kraju završiti kao parodija.
Izvorni naslov: Scary Movie 6
Režiser: Michael Tiddes
Uloge: Anna Faris, Marlon Wayans, Dave Sheridan
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN VAIANA
2026-07-11 17:00
Žanr: Obiteljski
1h 55min
Početak prikazivanja: 09.07.2026.
Film ‘VAIANA’ sadrži nekoliko sekvenci s bljeskavom svjetlošću koja može utjecati na posjetitelje koji su osjetljivi na fotosenzitivnu epilepsiju ili na druge osjetljivosti na svjetlost. Disney predstavlja dugoočekivanu igranu adaptaciju omiljenog animiranog hita Vaiana. U glavnoj ulozi nastupa Catherine Laga‘aia kao hrabra moreplovka Vaiana, dok se Dwayne Johnson vraća kao karizmatični i nestašni polubog Maui. Vizualno raskošan spektakl kombinira avanturu, emociju i glazbu – uz originalne pjesme nagrađivanog Lina-Manuela Mirande! Publiku očekuje spektakularna pustolovina koja oživljava čarobni otok Motunui i njegove živopisne stanovnike, uz nezaboravne likove poput ratobornih, ali simpatičnih Kakamora. U Disneyjevoj igranoj verziji globalnog animiranog hita, hrabra Vaiana odgovara na poziv oceana i prvi put napušta sigurnost svog otoka Motunuija. Na epskom putovanju pridružuje joj se legendarni polubog Maui, a zajedno kreću u nezaboravnu avanturu kako bi spasili svoj narod i vratili ravnotežu svijetu. No put ih vodi kroz opasnosti, izazove i otkrića koja će zauvijek promijeniti njezin život.
Izvorni naslov: Moana
Režiser: Thomas Kail
Uloge: Catherine Laga‘aia, Dwayne Johnson, John Tui, Frankie Adams
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

KINO OGULIN BACKROOMS: BEZ IZLAZA
2026-07-11 20:00
Iznad 15 godina
Žanr: Horor
1h 51min
Od studija A24 dolazi jedan od najiščekivanijih horora godine – jeziva filmska adaptacija viralne internetske legende Backrooms, u režiji mladog autora Kanea Parsonsa, uz glumačku postavu koju predvode Chiwetel Ejiofor i Renate Reinsve. U podrumu jednog naizgled običnog salona namještaja pojavljuju se neobična vrata. Film Backrooms vodi gledatelje u uznemirujuću dimenziju tzv. „liminalnih prostora“, paralelnog svijeta u kojem se stvarnost raspada, arhitektura mijenja pred očima, a nepoznate sile vrebaju u beskrajnim praznim prostorima. Ono što započinje kao naizgled bezazleno otkriće ubrzo prerasta u noćnu moru iz koje možda nema povratka. Temeljen na viralnoj YouTube seriji koja je postala globalni fenomen internetskog horora, film donosi jedinstveno iskustvo strave – onaj nelagodni osjećaj da ste zakoračili na mjesto na kojem nikada niste smjeli biti.
Izvorni naslov: Backrooms
Režiser: Kane Parsons
Uloge: Avan Jogia, Finn Bennett, Lukita Maxwell
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.

LJETNI PRTLJIĆ 2026.
2026-07-14 17:00
Nakon prošlogodišnje odlične atmosfere i druženja uz domaće okuse, pozivamo vas na kulinarsku radionicu pod vedrim nebom koja će se održati u utorak, 14. srpnja, od 18 do 21 sat na Crvenom igralištu u Ogulinu. I ove godine pripremat ćemo jela koja su neizostavan dio ljeta – punjene paprike i domaću paštetu, uz svježi kruh i rajčicu. Jednostavni, domaći recepti koji se lako nose na plažu, izlet ili piknik, a bude uspomene na ljetovanja i obiteljska okupljanja. Broj sudionika ograničen je na 15 osoba, sudjelovanje je besplatno, a uvjet za sudjelovanje je punoljetnost. Prijave su obvezne putem online prijavnice https://forms.gle/aGnYi7RdTzBnNGw97 Ako ste prošle godine bili s nama, znate koliko je bilo lijepo. Ako niste, pridružite nam se ovog ljeta i ponesite kući nove recepte, korisne vještine i lijepa zajednička sjećanja. Radionicu organiziraju Pučko otvoreno učilište Ogulin i Udruga žena Ogulin.

PREDSTAVA UDAVAČE
2026-07-15 20:00
Tekst
MATKO ELEZOVIĆ
Režija
MARIO KOVAČ
Dobna skupina
16+
Trajanje
80 MINUTA
OPIS PREDSTAVE
Kazališni hit “UDAVAČE” britkim humorom baca svjetla reflektora na moderna vjenčanja i propitkuje široku lepezu različitih svadbi kakve niste mogli ni zamisliti, kao i razloge koji pojedince dovode do sudbonosnog DA. Od neobičnog romskog vjenčanja, vjenčanja luckaste bakice u Las Vegasu pa sve do svadbe iz koristi radi financijskog poticaja OPG-a, čak petnaest šarolikih likova iz svakodnevnog života koji je uvijek pun (ne)ugodnih iznenađenja utjelovljuje izvrstan glumački trio- Matea Elezović Brdar, Jan Kerekeš i Erna Rudnički -donoseći hipnotizirajuću magiju kazališta koja će vas zabaviti i zamisliti. Matko Elezović ovim je tekstom opet dokazao zašto je jedan od najizvođenijih hrvatskih komediografa.
AUTORSKI TIM
IGRAJU:
Jan Kerekeš
Matea Elezović Brdar
Erna Rudnički
AUTORSKI TIM:
Producentica – Matea Elezović Brdar
Kostimografkinja – Elvira Ulip
NAGRADE
NAGRADA PUBLIKE “NAJJAČI SMEHEK” NA 11.TJEDNU SMIJEHA U VARAŽDINU 2020.
NAGRADA ZA NAJBOLJE ŽENSKO GLUMAČKO OSTVARENJE NA 16. GLUMIŠTU POD MURVOM, 2023.
Cijena ulaznice 5 EUR uključen PDV. Ulaznice online na ulaznice.hr i na blagajni radnim danom od 16 do 17 sati (osim ponedjeljkom) i sat vremena prije događaja.
